{{Amek i d-yeggra Dda ali?}}
Aql-aY am yemYaren: tezwar-d temẓi si nettcali, teggra-d tewser si nettYimi.
Ammer d temYer i d-izeggiren, tili giY leqrar i yiman-iw, meqqar ad seuY mmi neY yelli, i wass-a ad zziY Yer Yur-s, mi akka ulac! ur yi-d-yeggri ula d yiwen, siwa arraw n warraw n gma, widak-nni ttreY-ten yakan ma ṭṭfen di nnif-nsen, asmi ara mmteY a yi-meḍlen anda meḍlen imawlan-iw, d ayagi kan, i zemreY ad ssutreY deg-sen. Wwin-iyi-d d aserdas di lggira-nni n Lalman, aṭas n Yeqbayliyen i d-yusan di tallit-nni, mi tefra dYa qqimen ad xedmen, i wakken ad kksen laẓ Yef twaculin-nsen, mi yal yiwen deg-sen yeẓra s tallelt-is ara tifsus tudert n wid t-yeggunin deg uxxam, nekk Yas akken ur zwiğeY ara, maca ğğiY baba d yemma akk d gma di taddart, Yef aya, yessefk fell-i a ten-id-YiteY tikkelt ar tikkelt, d ayen i giY armi d asmi ten-tewwi tmettant, ula d gma-nni ur ieeṭṭel ara yerna ikemmel di tlemmast n tegrawla Ledzayer, di tazwara bdiY lxedma di {le tram}, sakkin kecmeY-d lqahwa-yagi, ila tettwaliḍ ass-a teYleq, u nekk aql-i kebleY d ayen tfukk tgecrirt-iw, ula ar texxamt ur zmireY ara ad aliY ad ṭṭseY, iḍ d wass nekk Yef ukkersi di tenwalt-a n lqahwa. Zik teččur s warrac Uẓeffun, ssetten da, ttaffen-d isalen i d-yettasen di tmurt, akked wid n tsertit ukabar, imir-nni, ameslay siwa af timmunent n tmurt. Llan wid d nekk i sen-yettarun tibratin, i sen-yetteemmiren lmandat, uYaleY ssneY akk tuddar n leerc Iẓerxfawen, u nekk werğin i tent-yerkiḍ uḍar-iw, segmi Yezzif umecwar yid-sen, tura mi yurgaY d Aẓeffun i ttarguY, mačči d BuYni anda lluleY,
{{Anda i d-teggrant akk tsutwin n yimir-nni?}}
Di tegrawla-nni n Ledzayer, i d aY-wezzeen am ibawen Yef lluḥ, yal yiwen anta tama i d-yeṭṭef, ziYen zik yakan i d-yebda iYisi-agi, maca nekkni s imeYnasen imecṭuḥen ur t-nwala ara imir-nni, ala imeqqranen, Laemec Aemer yenna-d yiwen wawal d tidet, yenna-d: tura mi texleḍ tsertit d ddin, tikerkas ad ugtent, tidet ur tettizmir ara i tigi.
Akken i teḍra yid-nneY, akabar yettḍeggir-aY-id i wayeḍ, armi i d-neggra ger txenfyac n ukabar n F.L.N, d win M.N.A, awi-d kan idrimen, llan wid yettxelissen ɣer Yur-sen i sin, i wakken kan ad meneen iqerray-nsen di lmut, argaz yelhan ma ur t-yenYi ara wa, a t-inneY wayeḍ, ssluYen-aY tagmat yellan zik,
{{Iminig-nni n zik, yusa-d mmi-s n mmi-s n gma-s, yerra-t ar wakal ideg d-yefruri}}.
kab_Latn kab_Latn kab_Latn kab_Latn kab_Latn kab_Latn kab_Latn